Public procurement notice: Contract Notice
Published: 2021-07-19
Buyer: DATRAK Digitális Adattranzakciós Központ Korlátolt Felelősségű Társaság
Country: HU
Contract type: Services
Procedure: Open procedure
CPV classification: 30232100 | 72000000 | 72260000: Software-related services | 72261000: Software support services | 72500000
Submission deadline: 2021-08-13
Award criteria: The most economic tender

Technical requirements: Jelen közbeszerzés tárgyát az ajánlatkérő tulajdonában álló irodai informatikai környezet üzemeltetése képezi a közbeszerzési dokumentumok részeként kiadott műszaki leírásban foglaltak alapján, a szerződéstervezet rendelkezéseinek megfelelően.
Ajánlatkérő jelen közbeszerzési eljárásának keretén belül szerzi be az ajánlatkérő tulajdonában álló informatikai eszközökhöz kapcsolódó üzembe helyezési és komplex üzemeltetési szolgáltatások nyújtását, továbbá az üzletmenetfolytonosság fenntartásához szükséges rendszerek testre szabását. Az üzembe helyezés az új munkavállalók belépésénél értelmezhető, alábbiakban rögzített eszközöknél ez a mennyiség már becslésre került a darabszámban. Az ajánlatkérő korábban már beszerezte a napi munkavégzéshez szükséges eszközeit, most alábbiak szerint ezeket kívánja üzemeltetni, az üzemeltetésbe bevont eszközök mennyisége:
Ajánlatkérő az üzletmenetfolytonosságához kapcsolódó ügyfélszolgálati megkeresések megválaszolásához és megrendelői igények/esetek kezeléséhez, általános feladatainak ellátásához a Microsoft Dynamics 365 Customer Engagement (továbbiakban: D365 CE) vállalati rendszerének két alkalmazását használja a Field Service, illetve Customer Service Hub (továbbiakban: Ügyfélszolgálati Központ). Az esetkezelési folyamatok belső kezelését az Ügyfélszolgálati Központ segíti, míg a munkafolyamatok menedzselését a Field Service alkalmazás látja el. Mindkettő alkalmazás a Microsoft felhő alapú adatbázisát (Microsoft Dataverse régebbi nevén: Common Data Service) használja az adatok tárolására.
A fent említett két alkalmazás közös adatbázist használ, ugyanakkor szükséges a két rendszer adatainak egyeztetése, valamint az állandó szinkronizáció kiépítése, illetve fenntartása. A szinkronizálást követően szükséges a rendszerek közti kapcsolat folyamatos ellenőrzése, karbantartása, illetve a Microsoft vállalat által kiadott frissítések telepítése a rendszerekbe, amely tevékenységek biztosítják az alkalmazások naprakészségét, illetve a bennük létrejövő vagy módosuló adatok konzisztenciáját. Az elvárt üzemeltetési szolgáltatásokhoz tartozó eszközök biztosítása nem ajánlattevői feladat, az ajánlattevőt eszköz beszerzési kötelezettség nem terheli.
Desktop munkaállomás szolgáltatások: Megrendelő munkavállalói által használt mobil irodai munkaállomások, mobiltelefonok és tablet-ek Microsoft Endpoint Manageren történő kezelése, szoftveres problémával rendelkező eszközök javítása, valamint új felhasználók eszközeinek és jogosultságainak kezelése. Szolgáltatási időszak: 5x8 óra.
Nyomtató szolgáltatások: hálózati nyomtatóval kapcsolatos problémák távoli, vagy szükség esetén helyszíni megoldása. (Asztali nyomtatók esetében a havi díj nem foglalja magában a hibaelhárításhoz felhasznált kopó- és fogyóanyagok költségét, sem a tonereket.) Szolgáltatási időszak: 5x8 óra.
Vírusvédelem, elektronikus levelezés, központi fájltárolás és csoportmunka szolgáltatások: operációs rendszer, irodai szoftverek (Office szoftverek, Outlook, Sharepoint, Teams), vírusvédelem telepítése, beállítása az eszközökön, hiba esetén távoli támogatás nyújtása Megrendelő munkavállalói számára. Szolgáltatási időszak: 7x24 óra.
Ügyviteli szoftver üzemeltetés támogatás: Megrendelő által használt Customer Service ügyfélszolgálati ügyviteli rendszer és az azon történt módosítások és automatizációk hibáinak kezelése, javítása, szükség esetén jelentése a szállító partnernek és ezen hibajegyek esetén Megrendelő képviselete a szállító partner felé. Szolgáltatási időszak: 7x24 óra.
Honlap üzemeltetés: honlap és kapcsolódó webes infrastruktúra karbantartása, honlap tartalmának Megrendelő kérése alapján történő frissítése, változtatása, domain- és tárhelyszolgáltatóval kapcsolattartás, Megrendelő képviselete a tárhelyszolgáltató felé nyitott hibajegyeken. Szolgáltatási időszak: 7x24 óra.
Belső esetkezelési folyamat üzemeltetés: az ügyfélszolgálati központ esetkezelő felületén kialakított belső esetkezelés folyamatának támogatása, hibák javítása, valamint a kapcsolódó portál hibáinak javítása. Szolgáltatási időszak: 7x24 óra.
Vállalatirányítási rendszer üzemeltetése és kiemelt támogatása: Megrendelő által használt Business Central vállalatirányítási rendszer és az azon a bevezetés során Megrendelő kérésére történt módosítások hibáinak kezelése, javítása Dynamics 365 Core képesítéssel rendelkező szakember által, szükség esetén jelentése a szállító partnernek és ezen hibajegyek esetén Megrendelő képviselete a szállító partner felé, valamint a kapcsolódó üzleti intelligencia (BI) riportok hibáinak javítása. Ajánlatkérő vállalatirányítási rendszere a Microsoft felhőszolgáltatási platformján (Azure) fut, és ezért elvárás Ajánlatkérő részéről ezen rendszer ismerete. A vállalatirányítási rendszer kezel minden, az Ajánlatkérő által nyilvántartott felügyeleti szolgáltatással kapcsolatos automataberendezés (<30 000 db) és Automata Felügyeleti Egységekkel (<25 000 db) kapcsolatos különböző ügymeneteket. Szolgáltatási időszak: 7x24 óra.
Szakrendszer támogató modul üzemeltetése és kiemelt támogatása: Megrendelő által használt Field Service eszközök kezelésére és terepen dolgozó technikusok munkájának szervezésére és követésére alkalmas támogató rendszer és az azon történt módosítások és automatizációk hibáinak kezelése, javítása Field Service vizsgával rendelkező szakember által, szükség esetén jelentése a szállító partnernek és ezen hibajegyek esetén Megrendelő képviselete a szállító partner felé. Szolgáltatási időszak: 7x24 óra.
A 321/2015. (X. 30.) Korm. rendelet 46. § (3) és (5) bekezdése alapján amennyiben a műszaki leírás meghatározott gyártmányú vagy eredetű dologra, illetve konkrét eljárásra, amely egy adott gazdasági szereplő termékeit vagy az általa nyújtott szolgáltatásokat jellemzi, vagy védjegyre, szabadalomra, tevékenységre, személyre, típusra vagy adott származásra vagy gyártási folyamatra hivatkozik, úgy a megnevezés csak a tárgy jellegének egyértelmű meghatározása érdekében történt, és a megnevezés mellett a „vagy azzal egyenértékű” kifejezést is érteni kell.
Az eljárásban nem lehet ajánlattevő, alvállalkozó, és nem vehet részt alkalmasság igazolásában olyan gazdasági szereplő, akivel szemben a Kbt. 62. § (1) - (2) bekezdéseiben meghatározott kizáró okok valamelyike fenn áll. Ajánlatkérő kizárja az eljárásból azt az ajánlattevőt, alvállalkozót vagy az alkalmasság igazolásában részt vevő szervezetet, aki részéről a kizáró ok az eljárás során következett be (Kbt. 74. § (1) bekezdés b) pont).
Az ajánlattevőnek a Kbt. 67. § (1) bekezdése és a 321/2015. (X. 30.) Korm. r. 1. § (1) bekezdése alapján az egységes európai közbeszerzési dokumentum (ESPD/EEKD) benyújtásával kell előzetesen igazolnia, hogy nem tartozik a felhívásban előírt kizáró okok hatálya alá. Közös ajánlattétel esetén a közös ajánlattevők mindegyike külön formanyomtatványt nyújt be. Az ESPD-t az Elektronikus Közbeszerzési Rendszerben (EKR) elérhető elektronikus űrlapon kell kitölteni. Az EKR-ben elektronikus űrlap benyújtásával teendő nyilatkozatot a közös ajánlattevők képviseletében az ajánlatot benyújtó gazdasági szereplő teszi meg.

Eligibility requirements: Az eljárásban nem lehet ajánlattevő, alvállalkozó, és nem vehet részt alkalmasság igazolásában olyan gazdasági szereplő, akivel szemben a Kbt. 62. § (1) - (2) bekezdéseiben meghatározott kizáró okok valamelyike fenn áll. Ajánlatkérő kizárja az eljárásból azt az ajánlattevőt, alvállalkozót vagy az alkalmasság igazolásában részt vevő szervezetet, aki részéről a kizáró ok az eljárás során következett be (Kbt. 74. § (1) bekezdés b) pont). Az ajánlattevőnek a Kbt. 67. § (1) bekezdése és a 321/2015. (X. 30.) Korm. r. 1. § (1) bekezdése alapján az egységes európai közbeszerzési dokumentum (ESPD/EEKD) benyújtásával kell előzetesen igazolnia, hogy nem tartozik a felhívásban előírt kizáró okok hatálya alá. Közös ajánlattétel esetén a közös ajánlattevők mindegyike külön formanyomtatványt nyújt be. Az ESPD-t az Elektronikus Közbeszerzési Rendszerben (EKR) elérhető elektronikus űrlapon kell kitölteni. Az EKR-ben elektronikus űrlap benyújtásával teendő nyilatkozatot a közös ajánlattevők képviseletében az ajánlatot benyújtó gazdasági szereplő teszi meg. Ha ajánlattevő az előírt alkalmassági követelményeknek más szervezet vagy személy kapacitásaira támaszkodva kíván megfelelni, a Kbt. 67. § (3) bekezdése és a 321/2015. (X. 30.) Korm. r. 15. § (1) bekezdése alapján az ajánlatban ESPD-t a kapacitást rendelkezésre bocsátó szervezet részéről is be kell nyújtani a 321/2015. (X. 30.) Korm. r. 3. § (3) bekezdésében foglaltaknak megfelelő módon. Azon alvállalkozók tekintetében, amelyek nem vesznek részt alkalmasság igazolásában, az ajánlattevő csak a Kbt. 67. § (4) bekezdése szerinti nyilatkozat benyújtására köteles, így az ajánlatban be kell nyújtani az ajánlattevő arra vonatkozó nyilatkozatát, hogy nem vesz igénybe a szerződés teljesítéséhez a felhívásban előírt kizáró okok hatálya alá eső alvállalkozót (EKR űrlap). Ajánlattevő, illetve az alkalmasság igazolásában részt vevő gazdasági szereplő ESPD-t a 321/2015. (X. 30.) Korm. r. 4-7. §-aiban foglaltaknak megfelelően kitöltve köteles benyújtani. Ajánlattevő a felhívásban előírt kizáró okok fenn nem állását az ajánlatkérő Kbt. 69. § (4)-(7) bekezdése szerinti felhívására köteles igazolni a 321/2015. (X. 30.) Korm. r. 8. §, 10. § és 12-16. §-aiban foglaltaknak megfelelően. Ajánlattevő az ajánlatában köteles nyilatkozni arról, hogy vonatkozásában van-e folyamatban változásbejegyzési eljárás (nemleges nyilatkozat benyújtása is szükséges; EKR űrlap). A 321/2015. (X. 30.) Korm. r. 13. §-a alapján a folyamatban lévő változásbejegyzési eljárás esetében az ajánlattevő az ajánlathoz köteles csatolni a cégbírósághoz benyújtott változásbejegyzési kérelmet és az annak érkezéséről a cégbíróság által megküldött igazolást. Ajánlatkérő felhívja a figyelmet a Kbt. 69. § (11a) bekezdésére. Ajánlatkérő az öntisztázást a Kbt. 64. §-a szerint biztosítja. A 321/2015. (X. 30.) Korm. r. 1. § (7) bekezdése alapján a kizáró okokra és az alkalmassági követelményekre vonatkozóan a közbeszerzés megkezdését megelőzően kiállított igazolások is benyújthatóak (felhasználhatóak) mindaddig, ameddig az igazolásokban foglalt tény, illetve adat tartalma valós. Az Ajánlatkérő - ellenkező bizonyításig - az adat valóságtartalmát az ajánlattevő erre vonatkozó külön nyilatkozata nélkül vélelmezi. AK a részvételi feltételeket és az alkalmassági előírásokat a minősített ajánlattevőkre vonatkozó követelményeknél szigorúbban határozta meg, azonban a 321/2015. (X. 30.) Korm.r. 12. § alkalmazása alapján minden olyan kizáró ok vonatkozásában, amelyet a minősített ajánlattevők hivatalos jegyzékében való szereplés tényével ajánlattevő igazol, azon kizáró okokat ajánlatkérő igazoltnak fogad el.